Document ID: 32012R0674
Publication Date: 2012-07-23

Title and Content:
KOMISIJAS REGULA (ES) Nr. 674/2012
(2012. gada 23. jūlijs),
ar ko groza Regulu (EK) Nr. 1418/2007 par dažu atkritumu eksportu reģenerācijai uz konkrētām valstīm, kuras nav ESAO dalībvalstis
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 37. pantu,
pēc apspriešanās ar attiecīgajām valstīm,
tā kā:
(1)
Lai Regulas (EK) Nr. 1013/2006 IIIA pielikumā iekļautu dažus atkritumu maisījumus, to grozīja ar Komisijas 2011. gada 11. jūlija Regulu (ES) Nr. 664/2011 par atkritumu sūtījumiem (2). Tādēļ atbilstīgi Regulas (EK) Nr. 1013/2006 37. pantam Komisija ir nosūtījusi rakstisku pieprasījumu katrai valstij, kurā nepiemēro ESAO lēmumu (3), lūdzot sniegt rakstisku apstiprinājumu, ka šie atkritumu maisījumi, kuru eksports nav aizliegts saskaņā ar Regulas (EK) Nr. 1013/2006 36. pantu, var tikt eksportēti no Eiropas Savienības, lai tos reģenerētu attiecīgajā valstī, un norādi par to, kura kontroles procedūra (ja tā vispār būtu piemērojama) būtu piemērojama galamērķa valstī. Lai ņemtu vērā saņemtās atbildes, būtu jāgroza pielikums Komisijas 2007. gada 29. novembra Regulai (EK) Nr. 1418/2007 par Eiropas Parlamenta un Padomes Regulas (EK) Nr. 1013/2006 III vai IIIA pielikumā uzskaitītu dažu atkritumu eksportu reģenerācijai uz valstīm, uz kurām neattiecas ESAO Lēmums par atkritumu pārrobežu pārvietošanas kontroli (4).
(2)
Komisija no vairākām valstīm ir arī saņēmusi papildu informāciju par citiem Regulas (EK) Nr. 1013/2006 III vai IIIA pielikumā uzskaitītajiem atkritumiem. Tāpēc, lai to ņemtu vērā, būtu jāgroza Regulas (EK) Nr. 1418/2007 pielikums,
IR PIEŅĒMUSI ŠO REGULU.
1. pants
Regulas (EK) Nr. 1418/2007 pielikumu groza saskaņā ar šīs regulas pielikumu.
2. pants
Šī regula stājas spēkā četrpadsmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 23. jūlijā

Classification:
Level 1 Categories: 100147
100162
100155
Level 2 Categories: 100288
100242
100244
100193
Level 3 Categories: 614
1158
2188
343
All Categories: 2105
2947
3190
5336